Πώς σας φαίνεται το επόμενο θέμα;
Έρευνα ξεκίνησε σχετικά με ισχυρισμό
ότι κάτι περίεργο θεάθηκε στον ουρανό
και προσγειώθηκε στο χωριό Μπρόουντ Χέιβεν της Ουαλίας.
Δεν θυμάμαι ποιος το είδε πρώτος.
Ήμασταν στην αυλή του σχολείου,
στο διάλειμμα, δίπλα σ' αυτό το δέντρο.
Ήταν Φεβρουάριος του 1977.
Εδώ παίζαμε.
Παίζαμε μπάλα εκεί στο ρυάκι.
Ό,τι κι αν ήταν, τα παιδιά του σχολείου το είδαν τρεις φορές.
Κάποιος είπε "Τι είναι αυτό;"
Έτρεξαν όλοι.
Τρέξαμε μέχρι την άκρη του γηπέδου
για να μάθουμε τι ήταν.
Μήπως είναι μαζική υστερία
ή υπάρχει κάτι αληθινό πίσω απ' αυτό;
Μετά απ' αυτό, σχεδόν αμέσως μετά
είδαν κι άλλοι περίεργα πράγματα.
Υπήρχε έντονη δραστηριότητα, πολλές θεάσεις.
Γίνονταν πολλά.
Εδώ προσγειώθηκε.
Οι κάτοικοι του Μπρόουντ Χέιβεν
λένε ότι αυτό που είδαν ήταν αληθινό.
Από τις απαρχές του χρόνου,
ο άνθρωπος βλέπει ανεξήγητα αντικείμενα στον ουρανό.
Είμαστε μόνοι μας στο σύμπαν;
Κάπου στα δεδομένα θα υπάρχει κάτι που χρήζει διερεύνησης.
Δεν έχουμε κρύψει τίποτα.
Υπάρχουν τα διαπλανητικά διαστημόπλοια.
Ήταν εξωγήινος, είχε μεγάλα μάτια.
Αυτό που συμβαίνει είναι εξαιρετικής σημασίας
και πέρα για πέρα αληθινό.
ΕΠΑΦΕΣ
Κέβιν,
πες μου κάτι που κράτησες κρυφό σχετικά με το φαινόμενο.
Γράφουμε;
ΔΡ ΚΕΒΙΝ ΚΝΟΥΘ ΑΣΤΡΟΦΥΣΙΚΟΣ
Για όλη μας τη ζωή
και για όλη τη ζωή των γονιών μας,
από τη δεκαετία του '40,
μας έλεγαν οι αρχές και οι επιστήμονες ότι αυτά τα πράγματα είναι γελοία.
Ότι είναι χαζομάρες.
Πιστεύω πως αυτός είναι ο κύριος λόγος που μέχρι πρόσφατα
ελάχιστοι ήταν οι σοβαροί επιστήμονες που ασχολήθηκαν μ' αυτό.
Θα έλεγα ότι υπάρχουν μόνο 15 ειδικοί στον κόσμο.
Είναι συγκλονιστικό
και υποδηλώνει ότι ίσως υπάρχει κάτι βαθύτερο από τον στιγματισμό
και τους προφανείς λόγους που εμποδίζουν τον κόσμο να το μελετήσει.
Ίσως ο κόσμος δεν θέλει να μάθει τι είναι αυτά τα φαινόμενα.
Ίσως δεν θέλουν να μάθουν την αλήθεια. Ίσως τους τρομάζει.
ΤΟ ΤΡΙΓΩΝΟ ΤΟΥ ΜΠΡΟΟΥΝΤ ΧΕΙΒΕΝ
ΤΟ 1977, ΤΟ ΜΙΚΡΟ ΧΩΡΙΟ ΜΠΡΟΟΥΝΤ ΧΕΪΒΕΝ ΤΗΣ ΟΥΑΛΙΑΣ
ΕΓΙΝΕ ΤΟ ΕΠΙΚΕΝΤΡΟ ΤΗΣ ΜΑΖΙΚΟΤΕΡΗΣ ΘΕΑΣΗΣ ΑΤΙΑ
ΣΤΟ ΗΝΩΜΕΝΟ ΒΑΣΙΛΕΙΟ.
ΤΟΥΛΑΧΙΣΤΟΝ 450 ΑΤΟΜΑ ΑΝΕΦΕΡΑΝ ΟΤΙ ΕΙΔΑΝ ΜΥΣΤΗΡΙΩΔΗ ΣΚΑΦΗ
ΚΑΙ ΠΕΡΙΕΡΓΑ ΟΝΤΑ ΣΤΗΝ ΠΕΡΙΟΧΗ,
ΠΥΡΟΔΟΤΩΝΤΑΣ ΕΡΕΥΝΕΣ ΔΕΚΑΕΤΙΩΝ.
ΟΛΑ ΞΕΚΙΝΗΣΑΝ ΣΕ ΕΝΑ ΧΩΡΑΦΙ ΠΙΣΩ ΑΠΟ ΕΝΑ ΣΧΟΛΕΙΟ.
Ήταν ένα υπέροχο χωριό. Είναι ακόμα.
Πολύ ήσυχο τον χειμώνα,
χαμός το καλοκαίρι με τους τουρίστες.
Απίθανο μέρος να μεγαλώνεις.
Δεν θα έλεγα ότι ήμουν και πολύ δημοφιλής στο σχολείο.
Ήμουν υπέρβαρο παιδί, λίγο βιβλιοφάγος.
Με πείραζαν, με παρενοχλούσαν.
Ταυτίζομαι πιο πολύ με τις γάτες παρά με τους ανθρώπους.
ΜΠΡΟΟΥΝΤ ΧΕΪΒΕΝ
ΔΗΜΟΤΙΚΟ ΣΧΟΛΕΙΟ
ΜΕΡΟΣ 1 ΤΟ ΣΧΟΛΕΙΟ
Ήταν μια απαίσια, βροχερή μέρα.
Είχα μείνει μέσα όλη μέρα.
Δεν είχα βγει έξω να παίξω με τους άλλους.
Οι άλλοι μπήκαν μέσα από το διάλειμμα.
Και
είπαν ότι είδαν ιπτάμενο δίσκο,
αλλά το θεώρησα χαζομάρα και το αγνόησα.
Πίστευα ότι δεν υπήρχαν ιπτάμενοι δίσκοι.
Ότι υπήρχαν μόνο σε αποτυχημένες ταινίες της δεκαετίας του '50
ή σε σκανδαλοθηρικές φυλλάδες.
Μέχρι να σχολάσουμε, όμως, σκέφτηκα
"Έχει καταντήσει γελοίο. Θα πάω να δω από μόνος μου".
Σχόλασα.
Πήγα μέχρι την άκρη του γηπέδου.
Και πίσω από τα δέντρα
εμφανίστηκε ένα πράγμα μπροστά μου.
Ασημί, σε σχήμα πούρου,
κάπου στα 15 μέτρα.
Αμέσως σκέφτηκα ότι έπρεπε να το βάλω στα πόδια.
Το είπα στους γονείς μου και δεν ήταν καθόλου επικριτικοί.
Με πίστεψαν και πίστεψαν ότι πίστεψα αυτό που είχα δει.
Ξέρετε τις μανάδες. Ξέρουν πότε λες ψέματα.
Είχε πειστεί ότι έλεγα την αλήθεια.
Επικοινώνησε με κάποιον Ράνταλ Τζόουνς Πιου,
έναν οικογενειακό μας φίλο.
Ο Ράνταλ Πιου είναι συνταξιούχος κτηνίατρος
και είναι επαρχιακός ερευνητής της Βρετανικής Ένωσης Έρευνας ΑΤΙΑ.
Έχουμε ένα φαινόμενο που θα συζητάμε για πολύ καιρό ακόμα.
ΡΑΝΤΑΛ ΤΖΟΟΥΝΣ ΠΙΟΥ ΕΡΕΥΝΗΤΗΣ
Αν καταφέρουμε ποτέ να το ξεδιαλύνουμε.
Τέρι, πάρε εκείνο το κομμάτι.
-Το κομμάτι… -Εκείνο εκεί.
Εγώ θα πάω βορειοδυτικά.
Ήρθε όσο πιο γρήγορα μπορούσε κι έφερε μαζί του
έναν δημοσιογράφο της Western Telegraph.
Το ΑΤΙΑ το είδαμε την Παρασκευή. Μέχρι τη Δευτέρα το πρωί γινόταν χαμός.
Σήμερα, ομάδα παιδιών μού έδειξε το σημείο
όπου είδαν κάτι σαν διαστημόπλοιο.
Ξαφνικά, ένα ασημί αντικείμενο σε σχήμα πούρου πετάχτηκε από τους θάμνους
προσπαθώντας να απογειωθεί. Κι εξαφανίστηκε.
Ήταν βράδυ. Ήμουν δέκα ετών.
Άναψα την τηλεόραση
και είδα μια απίθανη ιστορία στο παιδικό πρόγραμμα Newsround.
Το διαστημόπλοιο είχε σχήμα πούρου και είχε έναν θόλο.
Όταν είσαι εννιά και δέκα ετών, είναι μια περίοδος που σε διαμορφώνει.
Η φαντασία σου οργιάζει
και τα ΑΤΙΑ ήταν ένα θέμα που μας ενδιέφερε όλους.
Λάβαμε πολλές αναφορές για θεάσεις ΑΤΙΑ πάνω από το Μομπίλ.
Χαίρεται.
Είμαστε από τη Γαλλία.
Ναι.
Το 1977 ήταν τεράστια χρονιά για τα ΑΤΙΑ.
Οι θεάσεις ανέβαιναν.
Ήταν κάπου εκεί.
Το ενδιαφέρον του τύπου ανέβαινε.
Είχα πάθει εμμονή τότε με τα ΑΤΙΑ και τους εξωγήινους.
Η κορύφωση όλου αυτού ήταν η ταινία Στενές Επαφές Τρίτου Τύπου.
Τη διαφήμιζαν αδιάκοπα.
Η ταινία είχε όλα όσα είχα διαβάσει.
Ήταν και μίζερες εποχές. Υπήρχε έλλειψη καυσίμων.
Ήταν ο Ψυχρός Πόλεμος με τη Σοβιετική Ένωση.
Θυμάμαι να βλέπω ένα διάγραμμα στην εφημερίδα
που έδειχνε την περιοχή της έκρηξης
και να σκέφτομαι αν θα εξαϋλωνόμουν
ή αν θα κατάφερνα να φτάσω σπίτι εγκαίρως.
Αυτή η κατάσταση επικρατούσε.
Τα ΑΤΙΑ, οι εξωγήινοι και οι επισκέψεις από το διάστημα
ήταν μια διαφυγή για μένα εκείνη την εποχή.
Ήταν ένας κόσμος στον οποίο μπορούσες να ξεφύγεις.
Είδα έναν ιπτάμενο δίσκο, μπορείς να το πεις και ΑΤΙΑ.
Ήταν σ' εκείνα τα δέντρα εκεί.
Ήταν σίγουρα η μεγαλύτερη και πιο παράξενη ιστορία
που βγήκε από την Αγγλία.
Με απορρόφησε εντελώς.
Αυτό που ανακάλυψα ήταν ότι ξεκάθαρα κάτι έγινε.
Δεν ξέρουμε τι ήταν, όμως.
Μόλις φτάσαμε στο σχολείο τη Δευτέρα το πρωί,
ο διευθυντής μάς χώρισε.
Μας είπαν να γράψουμε και να σχεδιάσουμε αυτό που είχαμε δει.
Το σχεδιάσαμε και κανείς δεν ήξερε τι σχεδίαζε ο άλλος.
Είχαμε δει το ίδιο πράγμα. Ήταν αναμενόμενο
να σχεδιάσουμε περίπου το ίδιο πράγμα.
Ήταν άλλη εποχή τότε.
Δεν υπήρχαν μέσα κοινωνικής δικτύωσης ούτε κινητά τηλέφωνα.
Δεν υπήρχε τρόπος να συναντιόμασταν
ή να είχαμε προσυνεννοηθεί.
Μάς έπιασε όσο ήταν ακόμα νωπό.
Μάζεψε τις περιγραφές μας
και ταράχτηκε από το πόσο παρόμοιες ήταν οι περιγραφές μεταξύ τους.
Πήρα τον διευθυντή, τον κο Λουέλιν, για να μάθω περισσότερα.
Γνωρίζω ότι το είδαν 16 παιδιά.
ΡΑΛΦ ΛΟΥΕΛΙΝ ΔΙΕΥΘΥΝΤΗΣ
Είδαν όλοι το ίδιο πράγμα;
Υπάρχει μια κοινή γραμμή μεταξύ όλων των περιγραφών.
Τους έβαλα να σχεδιάσουν και να γράψουν τι είδαν.
Ανάμεσα στα σχέδια των παιδιών,
υπάρχουν ξεκάθαρα πολλές ομοιότητες.
Το σχήμα είναι παρόμοιο.
Έχουν όλα το ίδιο χρώμα.
Έχουν ένα κόκκινο φως που αναβοσβήνει στην κορυφή.
"Είναι το αντικείμενο που είδα την Παρασκευή, 4 Φεβρουαρίου.
Είχε θολωτό σχήμα, 10 με 11 παράθυρα κοντά στην κορυφή
και μια πόρτα με διάδρομο".
Όλοι στον πλανήτη Γη ξέρουν πώς είναι ένας ιπτάμενος δίσκος.
Κοιτώντας κάποια σχέδια,
βλέπεις από πού ήρθαν κάποια στοιχεία της ποπ κουλτούρας.
Σκέφτομαι μια ταινία συγκεκριμένα που την έδειχνε το BBC.
Απαγορευμένος Πλανήτης.
Είναι πολύ πιθανό κάποια παιδιά να την είχαν δει.
Όμως, δεν σημαίνει ότι είδαν την ταινία και το φαντάστηκαν.
Αν σε απορροφήσουν οι ταινίες και η ποπ κουλτούρα,
όλα αυτά γίνονται ένα με το μυαλό σου.
Απορροφούν τον κόσμο κάτι τέτοια.
Είδαν το Στενές Επαφές Τρίτου Τύπου.
Το Dr. Who, το Όταν η Γη Σταματήσει,
και άλλα τέτοια.
Είναι ήδη στο κεφάλι τους.
Πάντα με ενδιέφεραν τα ΑΤΙΑ.
Ήμουν 12 όταν βγήκε Ο Πόλεμος των Άστρων. Φέτος κλείνουν 45 χρόνια.
Σε μια ηλικία που ήμουν εύπιστος.
Εκείνο τον καιρό περίπου
υπήρχαν τηλεοπτικές εκπομπές όπως το In Search of… με τον Λέναρντ Νίμοϊ.
Είναι καιρός να προσεγγίσουμε πάλι το ερώτημα των ΑΤΙΑ, χωρίς προκατάληψη.
Η μελέτη των εξωηλιακών πλανητών αποτελείται από την αναζήτηση
και την περιγραφή των πλανητών γύρω από άλλα άστρα.
Όταν βγήκε το άρθρο στη New York Times,
μάθαμε για το πρόγραμμα AATIP που μελετούσε τα ΑΤΙΑ
κι ότι αποτελούσαν σοβαρό πρόβλημα.
Τα ΑΤΙΑ πρέπει να θεωρηθούν ζήτημα εθνικής ασφάλειας.
Όταν εντοπίσουμε κάτι στον εναέριο χώρο που δεν αναγνωρίζουμε,
εναπόκειται σε όσους προφυλάσσουν την εθνική ασφάλεια
να το διερευνήσουν.
Σκέφτηκα ότι πρέπει να μελετηθεί επιστημονικά.
Πρέπει να γίνει μελέτη.
Κι αποφάσισα να το κάνω εγώ.
Είμαστε σε μια δύσκολη κατάσταση άγνοιας.
Δεν γνωρίζουμε τι είναι. Δεν γνωρίζουμε τις προθέσεις τους.
Η πρόθεση είναι το θέμα. Δεν γνωρίζουμε τι είναι.
Η υπόθεσή μου είναι
ότι μη ανθρώπινα όντα έχουν τον έλεγχο αυτών των σκαφών.
Είναι μια μεγάλη υπόθεση για την οποία δεν έχουμε πολλά στοιχεία.
Υπάρχουν κι άλλες υποθέσεις.
Σίγουρα δεν ήταν ελικόπτερο ή αεροσκάφος;
Μπορεί να προσγειωθεί εκεί ελικόπτερο…
ΣΟΝ ΓΚΑΡΙΣΟΝ, 1977
…αλλά είναι ιδιωτική περιουσία
και πιθανό να διωχθούν.
Το μόνο που θα μπορούσε να πάει εκεί είναι το Harrier.
Τα περισσότερα παιδιά, ειδικά τα αγόρια,
γνωρίζαμε σχεδόν όλα τα αεροσκάφη του ΝΑΤΟ εκείνη την εποχή,
επειδή ήμασταν κοντά στην αεροπορική βάση Μπρόντι.
Ο κόσμος σκέφτηκε αμέσως
πως ό,τι πετάει είναι της πολεμικής αεροπορίας.
Στη βάση Μπρόντι τότε
κάναμε την εκπαίδευσή μας,
η οποία περιλάμβανε και οπλικά συστήματα.
Πήγα εκεί ως σμηναγός στα 30 μου,
καλά καλά δεν ήξερα πού ήταν.
Ήταν σε απομακρυσμένη περιοχή της Ουαλίας,
στον Ατλαντικό Ωκεανό. Μετά ήταν η Αμερική.
Ως λειτουργός δημοσίων σχέσεων και τύπου,
ήμουν ο σύνδεσμος μεταξύ της πολεμικής αεροπορίας
και της κοινότητας.
Οι αναφορές που έπαιρνα για θεάσεις ΑΤΙΑ αυξάνονταν,
για φαινόμενα κάπως ανεξήγητα.
Αντιμετώπιζα τις αναφορές με σοβαρότητα.
Σε μια περίπτωση σε ένα ξενοδοχείο στο Χάβερφορντγουεστ,
μια κα Γκράνβιλ, νομίζω,
επέμενε ότι είδε κάτι έξω από το ξενοδοχείο.
ΑΠΟΓΕΥΜΑΤΙΝΟ ΤΣΑΪ ΔΙΑΜΟΝΗ
ΔΗΜΟΤΙΚΟ ΣΧΟΛΕΙΟ
ΞΕΝΟΔΟΧΕΙΟ HAVENS
ΜΕΡΟΣ 2 ΤΟ ΞΕΝΟΔΟΧΕΙΟ
19 ΑΠΡΙΛΙΟΥ 1977
Τη μητέρα μου την έλεγαν Ρόζα, αλλά ήταν γνωστή ως Ρόουζ Γκράνβιλ.
Γεννήθηκε στη Βαρκελώνη.
Γνώρισε τον πατέρα μου στα 18 της
και παντρεύτηκαν.
Και την έφερε στην Ουαλία.
Μόλις είχε τελειώσει ο πόλεμος
και υπήρχε μια έχθρα προς τους ξένους.
Ένιωθαν μια ανησυχία.
Ήταν λες κι υπήρχε μια απόσταση από τους υπόλοιπους.
ΦΩΝΗ ΤΗΣ ΡΟΖΑ ΓΚΡΑΝΒΙΛ
Αγοράσαμε το μέρος το 1967.
Ήταν παλιό φρούριο
και το μετατρέψαμε σε ξενοδοχείο.
ΞΕΝΟΔΟΧΕΙΟ
Το προορίζαμε για την κόρη μου.
Στη φωτογραφία είμαστε εγώ κι η μητέρα μου.
Φοράει την παλιά λευκή ποδιά της κουζίνας.
Εγώ φοράω τα ρούχα μου έτοιμη για δουλειά στο ξενοδοχείο.
Πολύς κόσμος νόμιζε ότι ήταν στοιχειωμένο.
Υπήρχε ένας μύθος.
Έλεγαν ότι το στοίχειωσε μια λευκή.
Τότε ήταν γνωστό ως Havens.
Εμείς δεν είχαμε ποτέ εμπειρία με φαντάσματα.
Οι κάτοικοι της περιοχής ήταν πολύ θρησκόληπτοι,
πήγαιναν κάθε Κυριακή στην εκκλησία.
Εκτός απ' αυτό,
πίστευαν πολύ στις υπερφυσικές δυνάμεις, κάτι πολύ παλαιότερο,
που ανάγεται πολύ πριν τον χριστιανισμό. Και πίστευαν ακόμα.
ΙΠΤΑΜΕΝΟΙ ΔΙΣΚΟΙ
Στην καριέρα μου υπήρξα κυρίως συγγραφέας και δημοσιογράφος.
Με ενδιαφέρει επίσης η λαογραφία, στην οποία έκανα και διδακτορικό.
Δεν ήμουν ο πρώτος. Υπήρχε ένα βιβλίο
του Γάλλου επιστήμονα πληροφορικής Ζακ Βαλέ,
με τίτλο Passport to Magonia.
Ο υπότιτλος ήταν "Από τη λαογραφία στους ιπτάμενους δίσκους".
Σε εσάς είχε βασιστεί ο Στίβεν Σπίλμπεργκ για τον ερευνητή των ΑΤΙΑ
στην κλασική του ταινία Στενές Επαφές Τρίτου Τύπου.
Όπως γνωρίζετε, με ενδιαφέρουν πιο αρχαίες θεάσεις,
πριν από τον Β' Παγκόσμιο Πόλεμο,
όταν δεν υπήρχε καμία σύγχυση με τη σύγχρονη τεχνολογία.
Αν μη τι άλλο, θεωρώ ότι είναι κομμάτι της λαογραφίας μας.
Έτσι πρέπει να το δούμε και να το μελετήσουμε.
Αυτό με οδήγησε στη λαογραφική διάσταση του θέματος
και μελέτησα κάποιες παλιές παραδόσεις και ιστορίες.
Στην Ουαλία υπάρχει σωρεία παραδόσεων και ιστοριών.
Στην κελτική λαογραφία, οι νεράιδες ήταν εξαιρετικά σημαντικές
κι είναι ακόμα μέχρι σήμερα.
Μόνο στη βικτωριανή εποχή ο κόσμος απέκτησε μια ρομαντική ιδέα
ότι οι νεράιδες είναι σαν την Τίνκερμπελ
και ότι ήταν καλοκάγαθα πλάσματα που ήθελαν να βοηθήσουν τους ανθρώπους
με τα μαγικά τους ξόρκια και τέτοια.
Στην ουαλική παράδοση, οι νεράιδες δεν ήταν έτσι.
Μιλάμε για πλάσματα που υπήρχαν μαζί μας
και ποτέ δεν ήταν ιδιαίτερα φιλικά.
Είχαν πολλές και απίθανες ικανότητες,
όπως το να ταξιδεύουν σε απίστευτες ταχύτητες,
να εξαφανίζουν κόσμο, να σβήνουν τη μνήμη τους.
Έκαναν κόλπα στους ανθρώπους.
Αν τις εκνεύριζες, πολλά κακά μπορούσαν να συμβούν.
Η μητέρα μου ήταν στο τρίτο δωμάτιο, εκεί.
Στον δεύτερο όροφο.
Μόλις ξάπλωσα για ύπνο,
είδα μια τεράστια λάμψη να πάλλεται.
Κοίταξε από το παράθυρο και είδε ένα πράγμα
να αιωρείται.
Ήταν τόσο έντονο,
σχεδόν δεν μπορούσα να ανοίξω τα μάτια μου.
Και βγήκαν δύο…
δεν ξέρω πώς να τα ονομάσω.
Βγήκαν δύο φιγούρες έξω.
Είχαν πολύ μακριά χέρια
και πολύ μακριά πόδια.
Δεν είχαν καθόλου χαρακτηριστικά.
Είπε ότι είχαν λίγη αστάθεια.
Φώναξε "Τι θέλετε;"
Είχαμε κότες εκεί κοντά
και νομίζω ότι πιο πολύ ανησυχούσε για τις κότες.
Την ώρα που φώναξα,
ήρθε επάνω μου η αύρα από τον δίσκο.
Ο ιπτάμενος δίσκος ανέβηκε με τόση ταχύτητα,
λες κι ήταν ένα όνειρο,
λες και το είχα φανταστεί.
Ο πατέρας μου γύρισε μια δυο μέρες αργότερα.
Του το είπε.
Και μου έγραψε ο πατέρας μου να μου το πει.
Το βρήκα γελοίο. Σκέφτηκα "Τρελάθηκαν όλοι τους!"
Και οι μαθητές κι η μητέρα μου, έτσι όπως το άκουγα.
Όταν γύρισα,
ο πατέρας μου είπε "Ό,τι κι αν ήταν, άφησε ίχνη".
Κι έτσι είπα "Πάμε να δούμε". Περπατήσαμε μαζί
και είδαμε ένα σημάδι στο χώμα.
Το χορτάρι ήταν σαν καμένο κι υπήρχε ένα βουναλάκι.
Το βουναλάκι πιο πολύ,
λες και υπήρχε κάτι εκεί.
Όταν διερευνούσα τις ιστορίες, απευθύνθηκα στο Υπουργείο Άμυνας
και πήρα συνέντευξη από αυτούς τους ανθρώπους.
Κι ήρθε η ελευθερία πληροφόρησης.
Πλέον η κυβέρνηση δίνει πληροφορίες.
Μπορούμε να πάρουμε φακέλους από πριν 20, 30, 40 χρόνια.
Εκεί μέσα ήταν και το συμβάν στη δυτική Ουαλία.
Η Ρόζα Γκράνβιλ γράφει στον βουλευτή της περιφέρειάς της,
τον Νίκολας Έντουαρντς.
"Εκφράζω την αναστάτωση και την ταραχή μου από το συμβάν
καθώς και την απευχή μου για άλλη επαφή".
Ωραία φράση.
Ο Νίκολας Έντουαρντς το στέλνει στον Υπουργό Άμυνας,
ο οποίος επικοινωνεί με τη βάση Μπρόντι
μέσω του λειτουργού δημοσίων σχέσεων.
Πήγα και μίλησα σ' αυτήν την κυρία.
Δυστυχώς, δεν βρήκα κανένα απτό στοιχείο ότι προσγειώθηκε κάτι εκεί.
Όπως πάντα,
έστειλα την έκθεση στο Υπουργείο Άμυνας.
"Αδυνατώ να δώσω οποιαδήποτε εξήγηση άλλη από αυτήν πιο πάνω.
Αν προσγειωθεί ΑΤΙΑ στη βάση Μπρόντι,
θα χρεώσουμε κανονικά τέλη και θα σας ενημερώσουμε αμέσως".
Απάντησαν ότι δεν γνώριζαν τίποτα,
και ζήτησαν να μη μιλάμε γι' αυτό.
Δεν ήθελαν να τρομάξει ο κόσμος.
Πιστεύετε ειλικρινά ότι δεν είναι κάποια φάρσα
στους κατοίκους της περιοχής;
Είμαι απόλυτα βέβαιος
ότι κανείς άνθρωπος δεν μπορεί να προσποιηθεί την απόλυτη ταραχή,
τον απόλυτο τρόμο
που έχουν βιώσει και έχουν εκφράσει κάποια από αυτά τα άτομα.
ΦΑΡΜΑ ΚΟΥΜΠΣ
ΜΕΡΟΣ 3 Η ΦΑΡΜΑ
ΑΠΡΙΛΙΟΣ-ΜΑΪΟΣ 1977
Ήταν περίπου τέτοια ώρα το βράδυ όταν έγινε.
Είναι όλα όπως ήταν τότε.
Ήταν όλα ακριβώς όπως είναι τώρα.
Το συμβάν ξεκίνησε λίγο πιο κάτω.
Όταν έγινε, έτυχε να ήμουν μόνος.
Εκεί στο λιβάδι με την πλαγιά,
από πάνω υπήρχε μια λάμψη.
Πρόσεξα ότι μέσα σ' εκείνη τη λάμψη υπήρχε ένας ανάποδος δίσκος.
Κι άκουσα θόρυβο στους θάμνους λίγο πιο κάτω.
Υπήρχε απόλυτη ησυχία και μετά βγήκε κάτι από τους θάμνους.
Εδώ βγήκε από τους θάμνους.
Εγώ ήμουν εκεί στο κάγκελο.
Ήταν σίγουρα δύο μέτρα.
Φορούσε ασημένια στολή με προσωπίδα.
Μόνο αυτό είχε στο πρόσωπο. Πολύ σκοτεινό.
Σκέφτηκα "Θεέ μου, τι είναι αυτό;
Δεν είναι άνθρωπος αυτός.
Αποκλείεται".
Άρχισε να κινείται προς εμένα.
Σκέφτηκα "Όχι, δεν γίνεται".
Γύρισα πίσω στο μονοπάτι εκεί.
Όπως φαντάζεστε, είχα τρομάξει πολύ.
Στεκόμουν εδώ.
Περπατούσε προς το μέρος μου.
Κι έτρεξα μακριά μέχρι εκείνη την κολόνα.
Φαντάζεστε πώς έτρεχα.
Όταν έφτασα μέχρι εδώ, κάτι μου έλεγε
να γυρίσω και να κοιτάξω. Σταμάτησα και γύρισα
και στεκόταν εκεί
στη μέση του δρόμου και κοιτούσε.
Ήταν απίστευτο. Σκέφτηκα "Όχι, θα φύγω.
Δεν μένω εδώ".
Έτρεξα σπίτι. Είχα κατατρομάξει.
Ο πατέρας μου ήρθε την επόμενη μέρα
να δει αν υπήρχε τίποτα εκεί.
Τότε, ο δρόμος είχε μαλακή λάσπη στις άκρες.
Όταν ήρθε ο πατέρας μου πρόσεξε μια τεράστια πατημασιά,
αρκετά πιο μεγάλη από τον μέσο άνθρωπο.
Βρήκε μια πατημασιά τόσο μεγάλη.
Με πήρε η θεία μου η Πολίν.
Με ρώτησε τι είδα.
Της είπα ακριβώς ό,τι είδα.
Και ρωτάει "Είσαι καλά, όμως;" Και είπα "Ναι, μια χαρά".
Και μετά από τρεις με τέσσερις εβδομάδες,
κάπου εκεί,
είδε ακριβώς ό,τι είδα κι εγώ.
Μια απλή αγροτική οικογένεια
που έχει δει διαστημόπλοια
και όντα από άλλο πλανήτη,
πώς πείθει φίλους, γείτονες και τον κόσμο γενικότερα
ότι δεν έχει χάσει τα λογικά της;
Αυτό το πρόβλημα αντιμετωπίζουν ο Μπίλι και η Πολίν Κουμπς
αφότου συσχετίστηκαν
με μία από τις πιο γνωστές θεάσεις ΑΤΙΑ στη χώρα.
Ξεκίνησε σε μια διαδρομή με το αμάξι.
Η Πολίν Κουμπς επέστρεφε στο αγροτόσπιτο.
Νομίζω είχε και τα τρία παιδιά της μαζί.
Το μικρότερο παιδί, ο Κίραν, είδε ένα αντικείμενο σε σχήμα μπάλας
που τους ακολουθούσε στον χωματόδρομο.
Αναστατώθηκαν, τρόμαξαν και ξαφνικά η μηχανή έσβησε.
Όταν μου συνέβη πρώτη φορά, σκέφτηκα ότι το φαντάστηκα.
Έγιναν τόσα πολλά, όμως στην περιοχή…
ΠΟΛΙΝ ΚΟΥΜΠΣ
…που πίστεψα ότι πράγματι συνέβη.
Ο Μπίλι Κουμπς ήταν βοσκός.
Είχε υπό την ευθύνη του 120 αγελάδες.
Μια νύχτα, η πόρτα ήταν δεμένη και αμπαρωμένη.
Του τράβηξε κάτι την προσοχή και γύρισε.
Θα ήταν έντεκα το βράδυ.
Τον πήρε ένας γείτονας κάπου 2,5 χιλιόμετρα μακριά και λέει
"Γιατί είναι εδώ οι αγελάδες σου;"
Ήταν ανεξήγητο.
Πώς γίνεται να έχουν πάει από το ένα μέρος στο άλλο;
Τηλεμεταφορά 120 αγελάδων από ένα μέρος σε άλλο;
Σε άλλη φάρμα.
Κάτι τέτοια κόλπα έκαναν οι νεράιδες της Ουαλίας.
Και μετά, ήρθε ο άντρας με την ασημένια στολή
που ήταν η πιο τρομακτική εμπειρία απ' όλες.
Ήταν στις 10:00 μια Πέμπτη.
Πήγα να φτιάξω τσάι για να δω μια βραδινή ταινία.
Είπαν ότι έβλεπαν τηλεόραση
και πρόσεξαν κάτι ασημένιο έξω από το παράθυρο.
Το μεγαλύτερο πράγμα που έχω δει. Δεν πίστευα στα μάτια μου.
Πήγα στο παράθυρο και κοίταξα πάνω.
ΜΠΙΛΙ ΚΟΥΜΠΣ
Ήταν πιο ψηλός από το παράθυρο. Τουλάχιστον 2,5 μέτρα.
Ήταν τόσο ψηλός που δεν έβλεπαν το πρόσωπό του.
Όταν η Πολίν ανέβηκε να ξυπνήσει τις δύο κόρες της,
το κεφάλι του έφτανε μέχρι το παράθυρο.
Δεν είχε χαρακτηριστικά στο πρόσωπο.
Ό,τι είχα δει κι εγώ.
Το βράδυ του συμβάντος κλήθηκε η αστυνομία στη φάρμα των Κουμπς.
Το περιστατικό ανέλαβε ο αρχιφύλακας Έρνι.
Στα 26 χρόνια υπηρεσίας μου, από όλα τα περιστατικά που είδα
ήταν η πιο τρομοκρατημένη οικογένεια που έχω δει.
Άλλη φορά, ήταν αρκετά αργά, ήταν 2:00 τα ξημερώματα.
Ακούσαμε το κουδούνι.
Δεν είχαμε δει κανέναν να πλησιάζει το ξενοδοχείο.
Είτε με αυτοκίνητο είτε με τα πόδια.
Πήγα στην πόρτα και είδα δύο τύπους.
Μου φάνηκαν σαν πανομοιότυποι δίδυμοι.
Τα μαλλιά τους ήταν τραβηγμένα πίσω,
σαν λουστραρισμένο δέρμα.
Αυτό που με εντυπωσίασε πιο πολύ ήταν η επιδερμίδα τους.
Είναι σπίτι η μητέρα σας;
Δεν είχαν ούτε μία ρυτίδα στο πρόσωπο,
λες κι ήταν κέρινοι.
Της είπαν "Θέλουμε να έρθουμε ξανά
να μιλήσουμε εκτενώς,
αλλά έχουμε ένα ραντεβού στο Κρόεσγκοχ".
Ανησύχησα λίγο,
επειδή ήταν πολύ αλλόκοτοι.
Προχώρησαν προς το όχημά τους.
Κι έφυγαν.
Εξαφανίστηκαν.
Την ίδια ώρα,
είχαν επισκεφτεί τη φάρμα της Πολίν,
που είναι πολύ περίεργο.
Είπε ότι την ίδια ώρα που ήταν μαζί μας
ήταν κι εκεί!
Το δεύτερο συμβάν έγινε αργά το απόγευμα.
Καθόμασταν με τη μητέρα μου στο εστιατόριο
και προσέξαμε κάτι στον ουρανό.
Με την πρώτη ματιά φαινόταν σαν ασημένιος δίσκος.
Είχε μια παλλόμενη, πορτοκαλιά λάμψη.
Αυτήν τη φορά πήρα τηλέφωνο την κα Κουμπς,
να βεβαιωθώ ότι δεν ήταν ιδέα μου.
Κι είπε "Ναι, το βλέπουμε κι εμείς.
Η μητέρα μου, ο πατέρας μου, τα παιδιά μας, το βλέπουμε όλοι".
Σε μας φάνηκε να κατεβαίνει προς τη θάλασσα.
Οι Κουμπς που το έβλεπαν
είπαν ότι πήγε στο Στακ Ροκς, ένα νησάκι.
Ο λόγος που το Στακ Ροκς περιβάλλεται από πέπλο μυστηρίου
είναι η ίση απόστασή του από όλα τα καίρια σημεία.
Μπορούσαν και οι δύο
να το δουν από τα σπίτια τους, από διαφορετική γωνία.
Είπε ότι από τη δική της οπτική,
ο βράχος άνοιξε σαν πόρτα
και εξαφανίστηκαν.
Δεν είναι κάτι καινούριο.
Ημερολόγια πλοίων αναφέρουν ΑΤΙΑ να αναδύονται από το νερό,
να αιωρούνται δίπλα από πλοία και να φεύγουν, από τον 19ο αιώνα.
Αυτό συμβαίνει εδώ και πολύ καιρό.
Η ναυτική διάσταση των ΑΤΙΑ είναι πολύ ενδιαφέρουσα.
Πολύ συχνά συνδέονται με τη θάλασσα.
Τα έχουν δει συχνά να αναδύονται ή να μπαίνουν στη θάλασσα,
και κάποιοι τα έχουν δει υποθαλάσσια.
Γνωρίζουμε ότι οι πλανήτες είναι πολύ κοινοί.
Μάλιστα, οι πλανήτες στην κατοικήσιμη περιοχή,
που είναι η περιοχή
όπου στην επιφάνεια υπάρχει νερό σε υγρή μορφή.
Τέτοιοι πλανήτες είναι σχετικά κοινοί.
Ένα στα πέντε άστρα έχει έναν πλανήτη στην κατοικήσιμη περιοχή.
Που είναι αξιόλογο, αν το σκεφτεί κανείς.
Η θάλασσα είναι ωραίο μέρος να ζεις,
ιδιαίτερα αν πας από πλανήτη σε πλανήτη.
Οι ατμόσφαιρες δεν έχουν σταθερή θερμοκρασία.
Πας στην Αφροδίτη
και είναι 420 βαθμοί Κελσίου,
με εκατονταπλάσια πίεση από αυτήν της Γης.
Όμως, στον Άρη,
είναι μείον 70 βαθμοί Κελσίου
με ένα εκατοστό της πίεσης της Γης.
Είναι φριχτό να ζεις σε επιφάνειες με ατμόσφαιρες.
Αν ζεις σε θάλασσα,
η θερμοκρασία πάντα θα κυμαίνεται εντός του εύρους του νερού σε υγρή μορφή,
που δεν είναι μεγάλο εύρος.
Οι μόνες διαφορές
από τη θάλασσα του ενός πλανήτη στη θάλασσα άλλου πλανήτη,
είναι τα ίχνη από τα χημικά που επιπλέουν στη θάλασσα.
Θα ήταν πολύ εύκολο να βρεθείς στις θάλασσές μας.
Δεν θα ήταν πολύ διαφορετικό από το νερό κάποιας άλλης θάλασσας
σε άλλον πλανήτη.
Αν έχουμε επισκέπτες από κάποιο άλλο μέρος,
πρέπει να έχουν μια βάση χιλιόμετρα μακριά που δεν τη γνωρίζουμε.
Ποιο είναι το προφανές μέρος; Υποθαλάσσια.
Το Στακ Ροκς ταιριάζει στο σενάριο.
Κι αυτό ανάγεται πάλι στην κέλτικη μυθολογία.
Τα νησιά κοντά στην ακτή θεωρούνταν μαγικά νησιά
και εκεί ζούσαν οι νεράιδες.
Εκεί πήγαν οι Κέλτες άγιοι να ζήσουν απομονωμένοι
για να επικοινωνούν με υπερφυσικές δυνάμεις.
Είπες ότι είδες κι έναν άντρα;
Πόσο καθαρά τον είδες;
Δεν είδα το πρόσωπό του, επειδή ήταν πολύ μακριά.
Δεν νομίζω να ήμουν ο μόνος, δεν είμαι σίγουρος.
Κάποιος περπατούσε κοντά του, στα δεξιά του.
"Είδα κάποιον να βγαίνει από μια πόρτα.
Είχε μυτερά αυτιά και ένα γούνινο καπέλο".
Ορίστε ο άντρας χωρίς πρόσωπο.
Υπήρχαν δύο ή τρεις που ισχυρίστηκαν ότι είδαν επιβάτες.
Εγώ δεν είδα επιβάτες.
Δεν μπορώ να επιβεβαιώσω ότι τους είδε κάποιος
ή αν ήταν παιδική φαντασία.
Δίνει, όμως, μια νέα διάσταση.
Αν πράγματι είδαν επιβάτες,
τότε εκείνη τη μέρα έγινε κάτι πολύ μεγαλύτερο εδώ.
Πήγα σπίτι μια μέρα και είπα "Προχωρήσαμε ένα βήμα.
Πήγαμε από τα ΑΤΙΑ στους διαστημανθρώπους".
Η γυναίκα μου ρώτησε "Πώς είναι";
Κι είπα "Είτε είναι άντρας είτε γυναίκα,
φοράει ασημένια διαστημική στολή.
Μια σκούρα προσωπίδα στην περιοχή των ματιών".
Και μου λέει "Έχω δει έναν τέτοιο". Και λέω "Να πάρει!"
Και μου λέει "Αλήθεια.
Σε μια βιτρίνα στο Χάβερφορτγουεστ".
Πήγα και την είδα, ήταν στολή πυροσβέστη.
Στο Μίλφορντ Χέιβεν υπάρχει ένα μεγάλο διυλιστήριο πετρελαίου
και είχαν ειδικές στολές, ανάμεσά τους και αυτήν,
για πυρόσβεση σε πολύ υψηλές θερμοκρασίες.
Νομίζω ότι κάποια χρόνια μετά το συμβάν,
ένας ντόπιος παραδέχτηκε ότι έκανε φάρσα
κόβοντας βόλτες φορώντας τέτοια στολή.
Προσωπικά, το βρίσκω απογοητευτικό, επειδή θόλωσε τα νερά.
Ο φαρσέρ δεν ευθύνεται για τις θεάσεις διαστημανθρώπων,
επειδή οι φάρσες ακολούθησαν χρονικά τις θεάσεις.
Είναι πολύ πιθανόν να παρακινήθηκε να το κάνει
μετά από πραγματικά γεγονότα.
Κάποια στιγμή χρειάστηκε να κρυφτεί σε θάμνους,
επειδή μια κυρία βγήκε και τον σημάδεψε με όπλο.
Εύκολα κάποιος θα πει
ότι οι Κουμπς ή είναι χαζοί ή έκαναν λάθος.
Το πρόβλημά τους είναι ότι κανείς δεν έχει αποδείξει ούτε έχει διαψεύσει
μία από τις πιο αξιοσημείωτες θεάσεις ΑΤΙΑ που έχει αναφερθεί ποτέ.
Όλο και περισσότερος κόσμος
ισχυρίζεται ότι έχει δει πράγματα χωρίς επιστημονική εξήγηση.
Κι όχι μόνο εδώ.
Σε αρκετές τοποθεσίες στην κομητεία
συνέβαινε το ίδιο.
Στο Υπουργείο Άμυνας
νομίζω πως αναφέρθηκαν κάπου 450 ξεχωριστά περιστατικά.
Εντόπισα και πήρα συνέντευξη από τότε λειτουργούς του Υπουργείου.
Κάποιοι είπαν "Μπορεί όντως να συνέβαινε κάτι".
Μα 450 θεάσεις;
Δεν είχαμε αρκετά άτομα να στείλουμε να τα διερευνήσουν.
Κοίταξα έξω τυχαία και είδα κάτι στον ουρανό.
Ήταν ένα θολωτό αντικείμενο.
Έλαμπε με ένα απαλό υπόλευκο χρώμα.
Τι περιμένετε να γίνει;
Ελπίζω να δράσει η κυβέρνηση
και οι επιστήμονες για να μας βοηθήσουν να κατανοήσουμε τι ήταν αυτό.
Οι παρατηρητές του ουρανού έχουν έναν σκοπό.
Να προσθέσουν έναν ιπτάμενο δίσκο στον μακρύ κατάλογο των θεάσεων
πάνω από την ύπαιθρο του Πέμπροκσαϊρ.
Το Υπουργείο Άμυνας δεχόταν πιέσεις,
οι οποίες εντάθηκαν το 1978,
αφού με τις θεάσεις αυξανόταν και το ενδιαφέρον του τύπου.
Από τα αναφερθέντα συμβάντα, απ' όσο γνωρίζω,
κανένα απ' αυτά δεν είχε εξήγηση
από δραστηριότητα στη βάση Μπρόντι ή γενικά εντός Ουαλίας,
από αεροσκάφη του στρατού ή της πολιτικής αεροπορίας.
Λέτε ειλικρινά όλοι σας
ότι θεωρείτε πως αυτά που είδατε ήταν κάτι από άλλο κόσμο;
-Ναι. -Ναι.
Μάλιστα.
Ο κόσμος έλεγε ότι το κάναμε για δημοσιότητα.
Τι δημοσιότητα να θέλεις όταν είσαι δέκα ετών;
Είδαν όντως ένα αγνώστου ταυτότητας ιπτάμενο αντικείμενο;
Ή μήπως αυτό τους τράβηξε τα βλέμματα;
Μας χλεύασε πολύς κόσμος.
Όταν είσαι μικρός, δεν θέλεις να σε περνούν για τρελό.
Δεν σε παίρνουν στα σοβαρά, επειδή είδες πράσινα ανθρωπάκια.
Η μητέρα μου δεν ήθελε να μάθει πολύς κόσμος αυτό που είδε,
ειδικά λόγω της ιστορίας με τη λευκή κυρία.
Ο περισσότερος κόσμος τρόμαζε
με την ιδέα ότι ίσως υπήρχε φάντασμα εκεί.
Αν άκουγαν κι άλλη ιστορία με παραφυσικά φαινόμενα
θα τα έκανε χειρότερα.
Κάποιοι είπαν ότι το κάναμε για διαφήμιση.
Όχι, δεν ισχύει αυτό.
Ένα ξενοδοχείο που άνοιξε κοντά στο Μίλφορντ Χέιβεν
οργάνωνε σαββατοκύριακα αφιερωμένα στα ΑΤΙΑ!
Έδιναν στους πελάτες
ένα θερμός με σούπα και λίγα σάντουιτς
και τους έστελναν πορεία ίσως και έξι χιλιομέτρων.
Το είπα στον δάσκαλο. Είπε "Σε ξεγέλασαν τα μάτια σου;"
Του λέω "Όχι, τα μάτια μου δεν με ξεγελούν.
Δεν είμαι χαζός, κάθε άλλο. Ξέρω τι είδα".
Ανέβηκε τον φράχτη και πήδηξε την αυλόπορτα.
ΜΑΡΚ ΜΑΡΣΤΟΝ, 1977
Σκέφτηκα ότι κάτι δεν πήγαινε καλά.
Κανείς δεν μπορεί να πηδήξει από πάνω.
"Ο διαστημάνθρωπος του τριγώνου.
Μια πανύψηλη και απόκοσμη φιγούρα με ασημένια στολή
έξω από απομονωμένο αγροτόσπιτο".
Έδειξα κάποια αποκόμματα στη θεία Πολίν.
Μου λέει "Μη μιλάς γι' αυτό. Άσ' το".
Λέω "Κάποτε πρέπει να το συζητήσουμε".
Μου λέει "Όχι,
δεν το συζητάμε με τα κορίτσια".
Είχε σχήμα πούρου και έναν θόλο στην κορυφή.
Δεν μου άρεσε καθόλου που στράφηκε η προσοχή πάνω μου.
Τα πρώτα τέσσερα χρόνια του γυμνασίου
ήταν φριχτά.
Δεχόμουν σωματική επίθεση σχεδόν σε καθημερινή βάση.
Το είδα!
Τις περισσότερες φορές ήθελαν να τους πω ότι δεν είχα δει ΑΤΙΑ.
Ήθελαν να πω ότι έλεγα ψέματα.
Δεν μπορούσα να το κάνω.
Δεν μπορούσα να προδώσω τις αρχές μου
και να πω ότι ήταν ψέμα ενώ ήταν αλήθεια.
Έχουμε κάποια νεαρά άτομα μαζί μας
που ισχυρίζονται ότι οι ίδιοι είχαν επαφές.
Το 1978 εμφανίστηκα στην τηλεοπτική εκπομπή Magpie.
Ο Ντέιβιντ, ο Ντέιβιντ, ο Φίλιπ και ο Σον.
Αν με παρατηρήσετε προσεκτικά στα πλάνα της εκπομπής,
θα δείτε ότι είχα μαυρισμένο μάτι.
Το κοιτάζαμε περίπου πέντε με έξι δευτερόλεπτα,
και το βάλαμε στα πόδια. Τρομάξαμε.
Μου το μαύρισαν λόγω της τηλεόρασης.
"Ας το καλύψουν με μακιγιάζ".
Λόγω του εκφοβισμού και της βίας που δεχόμουν,
σκέφτηκα ότι πρέπει να μιλήσω.
Επειδή κι άλλοι άνθρωποι περνάνε το ίδιο,
οι οποίοι απλώς ανέφεραν κάτι που είδαν, τίποτα άλλο.
Ένιωθα ότι έπρεπε να το κάνω.
Είδα μια πόρτα,
και ξαφνικά βγήκε ένα άτομο από κει.
Δεν ντρέπομαι να πω ότι είδα κάτι πριν από 45 χρόνια
που είναι ανεξήγητο.
Ακόμα παραμένει ανεξήγητο.
Με τη μελέτη που έχω κάνει,
μπορώ να σας διαβεβαιώσω για ένα πράγμα.
Αν το κοινό γνώριζε ακριβώς τι σημαίνει η παρουσία των ΑΤΙΑ,
θα έτρεχαν να σωθούν, στην κυριολεξία.
Ο Ράνταλ Πιου είχε ακούσει τι είχε δει η μητέρα μου
και ήρθε να μας δει.
Της είπε ότι πρέπει να μιλήσει γι' αυτό.
Για να στηρίξει κι αυτό που είχαν δει τα παιδιά.
Τους αποκαλούσαν διάφορα.
Έπρεπε να βγω και να πω
ότι λένε την αλήθεια.
Είδαν αυτό που είδα κι εγώ.
Πώς ήταν οι φιγούρες;
Πολύ ψηλοί, με εξαιρετικά μακριά χέρια
και εξαιρετικά μακριά πόδια.
Φορούσαν ολόσωμες φόρμες,
αστραφτερές φόρμες.
Το κεφάλι τους ήταν μυτερό.
Κάτι μυτερό.
Και δεν είχαν πρόσωπο.
Χωρίς πρόσωπο, χωρίς μάτια,
ούτε στόμα ούτε κοιλότητες, τίποτα.
Είναι σίγουρο. Ήταν εδώ.
Είναι ανεξήγητο σε μας, αλλά υπάρχει.
Μήπως είναι μαζική υστερία
ή υπάρχει κάτι αληθινό πίσω απ' αυτό;
Οι κάτοικοι του Μπρόουντ Χέιβεν λένε
ότι αυτό που είδαν είναι αληθινό.
Το περιβάλλον μαγεύεται ξανά.
Ο κόσμος παλιά πίστευε αλλόκοτα πράγματα.
Στη σύγχρονη εποχή, δεν πιστεύουμε σε τέτοια όντα.
Τα αλλόκοτα πράγματα, όμως, υπάρχουν ακόμα.
Προφανώς, κάτι υπάρχει.
Είτε είναι έξω στον ορίζοντα είτε είναι στο μυαλό των ανθρώπων,
οι εμπειρίες είναι οι ίδιες,
αλλά τις εκφράζουν στην ποπ κουλτούρα της εποχής.
Είτε ήταν υπερφυσικό ή φυσικό,
έγινε κάτι που άλλαξε τη ζωή των ανθρώπων.
Για μένα, αυτό είναι το σημαντικό.
Η θέαση του ΑΤΙΑ με επηρέασε σε τεράστιο βαθμό.
Ποτέ δεν είχα προκαταλήψεις σχετικά με φυλή, σεξουαλικότητα, κλπ.
Αυτό πηγάζει
από την επίσκεψη που δεχτήκαμε σ' αυτό το σχολείο.
Επειδή αν μπορείς να δεχθείς την πιθανότητα
ότι ίσως υπάρχουν εξωγήινοι που μας επισκέπτονται στη Γη,
μπορείς να δεχθείς τα πάντα.
Όταν έκανα την πρώτη μου επιστημονική παρουσίαση για τα ΑΤΙΑ,
έλεγα για τα χαρακτηριστικά πτήσης τους,
την ταχύτητα και την επιτάχυνσή τους, με ρώτησε ένας συνάδελφος
"Γιατί το κάνεις αυτό; Γιατί το μελετάς;
Γιατί βάζεις τον εαυτό σου σ' αυτήν τη θέση;"
Είχα κι εγώ αμφιβολίες,
επειδή υπάρχει τεράστιος στιγματισμός για το θέμα.
Αναφέρεις τα ΑΤΙΑ και όλοι γελάνε,
κανείς δεν το παίρνει στα σοβαρά.
Και φτάσαμε εδώ.
Έχουμε ολοκληρώσει τα πρώτα στάδια εξερεύνησης του ηλιακού μας συστήματος.
Έχουμε επισκεφτεί όλα τα μεγάλα σώματα.
Προχωράμε στα εξωτερικά της ζώνης του Κάιπερ
και έχουμε ρομπότ στον Άρη αυτήν τη στιγμή.
Ακόμα και μετά απ' αυτό, συνεχίζουμε να έχουμε την ιδέα
ότι είναι αδύνατο να έρθουν εξωγήινοι να μας επισκεφτούν.
Δεν είναι καθόλου αδύνατο. Εγώ το θεωρώ αρκετά πιθανό.
Ίσως είναι από τις μεγαλύτερες ανακαλύψεις της ιστορίας μας.
Πώς αγνοείς κάτι τέτοιο;
Είναι λες και είμαστε στο κέντρο του σύμπαντος.
Πρέπει να θυμόμαστε πάντα
ότι οι άνθρωποι δεν είναι το κέντρο του σύμπαντος.
Όταν έχουμε αρκετές επιστημονικές ομάδες να συλλέγουν δεδομένα,
να αναπτύσσουν θεωρίες και σοβαρές σκέψεις,
δεν θα αργήσει.
Θεωρώ ότι θα λυθεί και αρκετά γρήγορα, μάλιστα.
Θεωρώ ότι θα μας πάρει μόνο μια δεκαετία.
Θεωρώ ότι θα αλλάξει τα πάντα.
Υποτιτλισμός: Μαρία Ρούσσου